MEDDELELSE FRA KOMMISSIONEN TIL EUROPA-PARLAMENTET i overensstemmelse med EF-traktatens artikel 251, stk. 2, andet led, om den fælles holdning, som Rådet har vedtaget med henblik på vedtagelse af et forslag til ændring af forordningerne om oprettelse af fællesskabsagenturerne efter vedtagelsen af den nye finansforordning - Forslag til Europa-Parlamentets og Rådets forordning om ændring af Europa-Parlamentets og Rådets forordning (EF) nr. 1406/2002 om oprettelse af et europæisk søfartssikkerhedsagentur

2002/0182 COD

MEDDELELSE FRA KOMMISSIONEN TIL EUROPA-PARLAMENTET i overensstemmelse med EF-traktatens artikel 251, stk. 2, andet led, om den fælles holdning, som Rådet har vedtaget med henblik på vedtagelse af et forslag til ændring af forordningerne om oprettelse af fællesskabsagenturerne efter vedtagelsen af den nye finansforordning - Forslag til Europa-Parlamentets og Rådets forordning om ændring af Europa-Parlamentets og Rådets forordning (EF) nr. 1406/2002 om oprettelse af et europæisk søfartssikkerhedsagentur

1. SAGSFORLØB

Kommissionens vedtagelse af forslaget (KOM(2002) 406 endelig) // 17/07/2002

Dato for fremsendelse af forslaget til Europa-Parlamentet og Rådet (dokument KOM(2002) 406 endelig - 2002/0169 COD ; 2002/0179 COD ; 2002/0181 COD ; 2002/0182 COD) // 18/07/2002

Dato for Revisionsrettens udtalelse: // 26/09/2002

Dato for Det Europæiske Økonomiske og Sociale Udvalgs udtalelse: // 11/12/2002

Dato for Europa-Parlamentets udtalelse ved førstebehandlingen: // 22/10/2002

Dato for fremsendelse af det ændrede forslag: // Intet

Dato for vedtagelse af den fælles holdning: Kvalificeret flertal // 03/06/2003

2. FORMÅLET MED KOMMISSIONENS FORSLAG

Vedtagelsen af den nye almindelige finansforordning og efterfølgende dens gennemførelsesbestemmelser har medført ændringer i de budgetmæssige og finansielle forvaltningsmetoder og gjort det nødvendigt at tilpasse retsakterne om oprettelse af fællesskabsorganerne.

Forslaget til ændring af forordningerne om oprettelse af fællesskabsorganerne, som blev vedtaget af Kommissionen i juli 2002, var rettet mod seksten forordninger om oprettelse af fællesskabsorganer (agenturer) og omfattede:

* en tilpasning til bestemmelserne i den nye almindelige finansforordning og en forenkling og harmonisering af procedurerne for vedtagelse af finansforordninger for agenturerne

* indførelse af bestemmelser om aktindsigt (gennemførelse af forordning 1049/2001)

* en afklaring af reglerne for forlængelse af embedsperioden for agenturernes direktører.

Rådet har undersøgt dette forslag, og Europa-Parlamentet vedtog i oktober en række ændringer; efter bemyndigelse fra COBU meddelte ordføreren G. Dell'Alba den 21.1.2003 Rådets budgetudvalg, hvilke ændringer Europa-Parlamentet anså for de vigtigste.

På grundlag af disse ændringer blev der opnået enighed under trepartssamtalen den 18.3.2003, og Rådet vedtog sin fælles holdning den 03/06/2003.

3. BEMÆRKNINGER TIL DEN FÆLLES HOLDNING

Rådet har godkendt de vigtigste elementer i Kommissionens forslag om de tekniske tilpasninger af forordningerne om oprettelse af agenturerne for at sikre overensstemmelse med den almindelige finansforordning og forordningen om aktindsigt. Det eneste punkt, som Rådet har forkastet, vedrører afklaringen af reglerne for forlængelse af embedsperioden for agenturernes direktører; da det imidlertid drejer sig om et punkt, som ikke indgik direkte i formålet med forslaget, og eftersom det haster med at vedtage det, kan Kommissionen acceptere dette, og den vil udarbejde et særskilt forslag herom.

Kommissionen finder således, at den fælles holdnings indhold er tilfredsstillende, idet det giver mulighed for enten i forordningernes dispositive del eller som erklæringer at medtage de ændringer, der er foreslået af Europa-Parlamentet, samtidig med at strukturen i det oprindelige forslag bevares.

Europa-Parlamentets ændring 11, 12 og 21 vil således blive genstand for erklæringer (bilag); ændring 13, 16, 17 og 19 vil blive indarbejdet i forordningernes bestemmelser.

4. KONKLUSIONER

Kommissionen glæder sig over de resultater, der er nået i denne sag, og tilslutter sig den fælles holdning.

BILAG

UDKAST TIL ERKLÆRINGER TIL OFFENTLIGGØRELSE I DEN EUROPÆISKE UNIONS TIDENDE

1. Erklæring fra Europa-Parlamentet, Rådet og Kommissionen

"Europa-Parlamentet, Rådet og Kommissionen gør opmærksom på, at budgettet for de artikel 185 i finansforordningen omhandlede organer kan omfatte et finansielt bidrag fra hjemstedsmedlemsstaten."

2. Erklæring

"Det er meget ønskeligt, at de kompetente instanser gør alt, hvad der står i deres magt, for at spørgsmålet om de nye agenturers endelige hjemsted bliver afgjort så hurtigt som muligt."

3. Erklæring fra Europa-Parlamentet og Rådet

"Europa-Parlamentet og Rådet opfordrer Kommissionen til, at den i tilfælde af revision af rammefinansforordningen for de organer, der er omhandlet i artikel 185 i finansforordningen, forinden hører Europa-Parlamentet, Rådet og Revisionsretten. Kommissionen forpligter sig til at forelægge dem sit projekt, for at de kan afgive udtalelse."